Diari Oficial de la Generalitat Valenciana


Sumari del DOGV 5345, del 13-09-2006 (2006/10041)

RESOLUCIÓ de 5 de setembre de 2006 de la directora de l'Institut Valencià d'Avaluació i Qualitat Educativa, per la qual es concedixen els Premis 2006 de la Comunitat Valenciana a les iniciatives, bones pràctiques educatives i plans de convivència per al desenvolupament de la convivència i la prevenció de la violència escolar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5345

Data del DOGV
:   13-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10675


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 5 de setembre de 2006 de la directora de l'Institut Valencià d'Avaluació i Qualitat Educativa, per la qual es concedixen els Premis 2006 de la Comunitat Valenciana a les iniciatives, bones pràctiques educatives i plans de convivència per al desenvolupament de la convivència i la prevenció de la violència escolar. [2006/10997]  
Per Orde de 14 de febrer de 2006 de la Conselleria de Cultura, Educació i Esport, (DOGV núm. 5.220 de 16 de març de 2006) es convoquen els Premis 2006 de la Comunitat Valenciana a les iniciatives, bones pràctiques educatives i plans de convivència per al desenvolupament de la convivència i la prevenció de la violència escolar.  
Com totes les sol·licitus presentades obren en poder de l'òrgan instructor, es constituïx la comissió per a l'estudi i valoració de les sol·licituds, segons establix la base sexta de l'annex I de l'Orde, la qual ha elevat la directora de l'Institut Valencià d'Avaluació i Qualitat Educativa la proposta de concessió d'ajudes.  
Estudiada l'esmentada proposta i en virtut de la delegació efectuada per la disposició final primera de la mencionada orde, resolc:  
Primer  
Concedir els Premis 2006 als centres docents que figuren relacionats en l'annex d'esta resolució pels treballs presentats amb el nom dels seus autors i amb les dotacions econòmiques a què han sigut premiats a càrrec de la línia de subvenció T602200 del programa 421.50 dels Pressupostos de la Generalitat Valenciana per a l'any 2006, si els centres docents premiats són privats, o bé a càrrec del capítol II del programa 421.50 dels Pressupostos de la Generalitat Valenciana per a l'any 2006, si els centres docents premiats són públics.   
Segon  
El pagament dels premis es farà d'acord amb el que disposa la base novena de l'annex I de l'esmentada orde de 14 de febrer de 2006, per transferència bancària a nom del centre premiat.  
Tercer  
Els centres beneficiaris d'estos premis hauran de complir les obligacions a què es referix la base novena de la precitada orde.  
Quart  
Els autors dels treballs premiats hauran d'omplir en el termini de 15 dies a comptar de l'endemà a la publicació d'esta resolució, el document de cessió de drets de propietat intel·lectual, d'acord amb el que establix la base desena i segons model (annex IV), de la precitada orde de 14 de febrer de 2006.  
Quint  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciósa Administrativa, la present resolució, que posa fi a la via administrativa, podrà ser recorreguda pels centres privats concertats, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 5 de setembre de 2006.. La directora de l'Institut Valencià d'Avaluació i Qualitat Educativa: (p.d. Orde de 14.02.2006, DOGV núm.5.220, de 16.03.2006): Auxiliadora Hernández Miñana.